《游秦园分韵得东字》
宋代·李流谦

爱春春浅如稚童，爱晴连日无雨风。闭门不出春笑侬，百年容易成老翁。

山茶经霜尚能红，小梅吹雪香正浓。盍不亟倒琉璃钟，主人好意客亦同。

粉笺乞句酬天公，笔端有气如白虹。少年射虎南山中，于今尘土蒙雕弓。

安得雷雨鞭蛰龙，拊髀浩气亦欲东。

作者简介：[约公元一一四七午前后在世]字无变，汉州德阳人。生卒年不详，约宋高宗绍兴中前后在世。以文学知名。荫补将仕郎，授成都府灵泉县尉。秩满，调雅州教授。虞允文宣抚全蜀，置之幂下，多所赞画。寻以荐除诸王宫大小学教授。力乞补外改奉议郎，通判淹州府事。流谦著有澹齐集八十一卷，《国史经籍志》传于世。